recursal/SuperWikiNEXT-32B huggingface dataset:
**பெரிய அந்தமான் ( Great Andaman )** என்பது இந்தியாவின் அந்தமான் தீவுக்கூட்டத்தில் முதன்மையான பகுதியாகும். இப்பகுதி வடக்கிலிருந்து தெற்காக ஐந்து முதன்மையான தீவுகளை உள்ளடக்கியது.அவை வடக்கு அந்தமான் தீவு, நடு அந்தமான் தீவு, தெற்கு அந்தமான் தீவு, பரட்டாங்கு,  ரூட்லேண்ட் தீவு, ஆகும். இத்தீவுக் கூட்டத்தை பொதுவாக பெரிய அந்தமான் என அழைப்பர். இதிலுள்ள மூன்று வடக்கு  தீவுகள் இத்தீவுக் கூட்டத்தில் பெரியதாகும்.  தீவுகளின் தலைநகரமாக போர்ட் பிளேர் அமைந்துள்ளது. 

பெரிய அந்தமானின் எதிர்முனையில் உள்ளது சிறிய அந்தமான் என்கிற அந்தமானின் மற்றொரு தீவு. 

அந்தமான் தீவுகள் இரண்டு குழுக்களாக பிரிக்கப்பட்டுள்ளன அவை பெரிய அந்தமான் சிறிய நிக்கோபார் என்பனவாகும். பெரிய அந்தமானைச் சேர்ந்த  வடக்கு அந்தமான் தீவு, நடு அந்தமான் தீவு, தெற்கு அந்தமான் தீவு ஆகியவை குறுகிய நீர்பகுதியால் பிரிக்கப்பட்டுள்ளன. இந்த அந்தமான் தீவுகள் வடக்கிலிருந்து தெற்கு நோக்கி ஒரு சங்கிலியாக நீண்டுள்ளன. இந்த அனைத்து  தீவுகளும்  நீரில் மூழ்கி வெளியே தெரியும்  மலைச் சிகரங்களையுடைய சங்கிலி வடிவத்தில் உள்ளன. ஒவ்வொரு தீவின் தரைப்பகுதிகளும் மையத்தில் உயர்ந்தும் கரையை நோக்கி செல்லச் செல்ல சரிந்தும் உள்ளன.

மேற்கோள்கள்
-----------

1. ↑  "Great Andaman". britannica.ஒடர. 22 ஏப்ரல் 2016 அன்று பார்க்கப்பட்டது.
**பெரிந்தல்மண்ணை** கேரளாவில் உள்ள மலப்புரம் மாவட்ட நகரமாகும்.*பெரும்தள்ளு* என்பதிலிருந்து இந்தப் பெயர் திரிந்துள்ளது. தமிழகத்தின் பல்லவ ஆட்சியின் கீழ் *வள்ளுவகோணாத்திரி* என்ற குறுநில மன்னர்கள் ஆண்ட **வள்ளுவநாட்டின்** தலைநகரமாக விளங்கியது. கோழிக்கோடு,மஞ்சேரி,மலைப்புறம்,நீலாம்பூர் மற்றும் பாலக்காடு அருகிலுள்ள பெருநகரங்களாகும்.கிழக்கிந்தியக் கம்பனி மலபார் உடன்படிக்கைப்படி இங்குதான் முதலில் அவர்களது உயர்நிலைப்பள்ளி, நீதிமன்றம்,வட்டாட்சி அலுவலகம் ஆகியனவற்றை நிறுவினர். பெரிந்தல்மன்னாவில் நான்கு மருத்துவமனைகளும் ஓர் மருத்துவக் கல்லூரியும் உள்ளன. பல நாற்றாண்டுகளாக பெரிந்தல்மன்னா வணிக மற்றும் பொருளாதார மையமாக விளங்கிவருகிறது. பெப்ரவரி 10,1990ஆம் ஆண்டில் நகராட்சியாக உயர்த்தப்பட்டது.

ஞானப்பனை என்ற இலக்கிய படைப்பினை அளித்த கவிஞர் பூந்தானம் அவர்களுடைய வீடு,பூந்தானம் இல்லம், பெரிந்தல்மன்னாவிற்கு அருகாமையில் உள்ளது. ஈ. எம்.எஸ். நம்பூதிரிப்பாட்டின் பிறப்பிடமான எலம்குளம் பெரிந்தல்மன்னாவிற்கு வெகு அருகில் உள்ளது.

மக்கள் வகைப்பாடு
----------------

2001 இந்தியக் கணக்கெடுப்பின்படி பெரிந்தல்மன்னாவின் மக்கள் தொகை 44,613. ஆண்கள் 48% மற்றும் பெண்கள் 52%. படித்தவர் விழுக்காடு 81%, நாட்டின் சராசரியான 59.5%வை விடக் கூடுதலாகும: ஆண் படிப்பறிவு 83%, பெண்கள் படிப்பறிவு 79%. ஆறு அகவைக்கும் குறைவானவர் விழுக்காடு 14% ஆகும்.
இந்திய வர்த்தக மற்றும் தொழிற்துறை அமைச்சகத்தின் படி இந்திய ஏற்றுமதியில் 58.1%, இந்திய இறக்குமதியில் 62.1% பங்குவகிக்கும் பதினைந்து **மிகப்பெரிய வர்த்தகக் கூட்டாளிகளின் பட்டியல்** இதுவாகும். நேரடி அந்நிய முதலீடுகளை கணக்கில் கொள்ளாமல் வர்த்தகத்தின் மூலம் டிசம்பர் 2010படி கணிக்கப்பட்ட மதிப்புகளாகும்.

| நாடு | ஏற்றுமதி | இறக்குமதி | மொத்த வர்த்தகம் |
| --- | --- | --- | --- |
|  ஐக்கிய அரபு அமீரகம் | 34,349.10 | 32,753.16 | 67,102.26 |
|  சீனா | 19,615.85 | 43,479.76 | 63,095.61 |
|  ஐக்கிய அமெரிக்கா | 25,548.40 | 20,050.72 | 45,599.12 |
|  சவூதி அரேபியா | 5,227.19 | 20,385.28 | 25,612.46 |
|  சுவிட்சர்லாந்து | 677.56 | 24,802.00 | 25,479.55 |
|  ஆங்காங் | 10,329.65 | 9,415.40 | 19,745.06 |
|  செருமனி | 6,758.84 | 11,891.37 | 18,650.20 |
|  சிங்கப்பூர் | 10,302.71 | 7,139.31 | 17,442.02 |
|  இந்தோனேசியா | 6,245.33 | 9,918.63 | 16,163.96 |
|  பெல்ஜியம் | 6,296.21 | 8,609.82 | 14,906.02 |
|  தென் கொரியா | 4,140.37 | 10,475.29 | 14,615.66 |
|  சப்பான் | 5,191.23 | 8,632.03 | 13,823.26 |
|  ஈரான் | 2,742.46 | 10,928.21 | 13,670.67 |
|  நைஜீரியா | 2,259.09 | 10,787.72 | 13,046.81 |
|  ஐக்கிய இராச்சியம் | 7,140.52 | 5,396.78 | 12,537.30 |

அமீரகமும் சவுதி அரேபியாவும் தனித் தனி நாடுகளாக கணக்கிடப்பட்டு, அவை அடங்கிய வளைகுடா கூட்டுறவுச் சபையைப்(GCC) பட்டியலில் சேர்க்கவில்லை. இதனை ஒரு பொருளாதார நிறுவனமாகக் கொண்டால், ஆண்டுக்கு $100 பில்லியன் வர்த்தகம் செய்யும் வளைகுடா கூட்டுறவுச் சபை தான் இந்தியாவின் மிகப்பெரிய கூட்டாளியாகும்.

அதேப்போல ஒரு வணிக நிறுவனமாகக் கொண்டால், €52.9 பில்லியன் வர்த்தகம் புரியும் ஐரோப்பிய ஒன்றியம் தான் இரண்டாவது பெரிய கூட்டாளியாகும். மேற்கண்ட பட்டியலிலுள்ள ஜெர்மனி, பெல்ஜியம், ஐக்கிய இராச்சியம் இவ்வொன்றியத்திற்குள் அடங்கும்.

இவற்றையும் பார்க்க
------------------

* இந்தியாவின் பொருளாதாரம்

மேற்கோள்கள்
-----------

1. ↑  Total Trade :: Top 15 countries
2. ↑
3. ↑  European Commission Bilateral Trade with India
**அம்மன்கிளி முருகதாஸ்** என்பவர் ஒரு ஈழத்து எழுத்தாளர் ஆவார். சங்க இலக்கியம், நவீன தமிழ் இலக்கியம், பெண்ணிய விமர்சனம், நாடக இலக்கியம், மொழிபெயர்ப்பு ஆகியவற்றில் ஈடுபாடுடையவர். இவைகள் தொடர்பான கட்டுரைகள் பலவற்றை எழுதியுள்ளார்.

அம்மன்கிளி முருகதாஸ் யாழ்ப்பாணப் பல்கலைக்கழகத்தில் தமிழைச் சிறப்புப் பாடமாகப் பயின்று தனது இளங்கலை, முதுகலை கலாநிதிப் பட்டத்தைப் பெற்றார். தற்போது கிழக்குப் பல்கலைக்கழகத்தின் மொழித்துறையில் முதுநிலை விரிவுரையாளராகவும், முதுகலை பட்ட இணைப்பாளராகவும் பணியாற்றுகிறார்.

பேராசிரியர் கா. சிவத்தம்பியின் "Drama in Ancient Tamil Society" என்ற ஆங்கில நூலினை "பண்டைய தமிழ்ச் சமூகத்தில் நாடகம்" என மொழிபெயர்த்து வெளியிட்டுள்ளார். இந்நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது.

எழுதிய நூல்கள்
--------------

* ஈழத்து தமிழ் நாடக அரங்கப் பாரம்பரியம் (குமரன் புத்தக இல்லம், 2007)
* சங்கக் கவிதையாக்கம் - மரபும் மாற்றமும் (குமரன் புத்தக இல்லம், 2006)
* பண்டைய தமிழ்ச் சமூகத்தில் நாடகம் (மொழிபெயர்ப்பு, குமரன் புத்தக இல்லம், 2005)

ஆதாரம்
------

1. ↑  விருபாவில் அம்மன்கிளி முருகதாஸ்

வெளி இணைப்புகள்
---------------

* கிழக்கிலங்கையின் கவிகள் பரணிடப்பட்டது 2016-03-05 at the வந்தவழி இயந்திரம்
**அம்ப் கோயில்கள்** (Amb Temples) பாக்கித்தானின் பஞ்சாப் மாகாணத்தில் உப்புத் தொடரின் மேற்கு விளிம்பில் அமைந்துள்ள சாகேசர் மலையில் கைவிடப்பட்ட இந்துக் கோயில் வளாகத்தின் ஒரு பகுதியாகும். இந்து ஷாகி பேரரசின் ஆட்சிக் காலத்தில் கி.பி 7 முதல் 9 ஆம் நூற்றாண்டுகளில் இந்த கோயில் வளாகம் கட்டப்பட்டது.

அமைவிடம்
--------

பாக்கித்தானின் சூன் பள்ளத்தாக்கில் உள்ள சாகேசர் மலையில், அம்ப் ஷரேப் கிராமத்திற்கு அருகில் இதன் இடிபாடுகள் அமைந்துள்ளன. கட்டாஸ் ராஜ் கோயில் மற்றும் தில்லா ஜோகியன் துறவிகள் மடாலய வளாகத்தை உள்ளடக்கிய உப்பு மலைத் தொடரில் உள்ள இந்து கோவில்களின் மேற்கு திசையில் இடிபாடுகள் இருக்கின்றன.

கட்டிடக்கலை
-----------

பிரதான கோயில் சுமார் 15 முதல் 20 மீட்டர் உயரம் கொண்டது. மேலும் சதுர அஸ்திவாரத்தில் செங்கல் மற்றும் மோட்டார் கொண்டு கட்டப்பட்டுள்ளது. இது இந்து ஷாஹி சாம்ராஜ்யத்தால் கட்டப்பட்ட கோயில்களின் "மிக உயர்ந்தது" என்று கருதப்படுகிறது.  கோவிலின் இடிபாடுகள் மூன்று நிலைகளைக் கொண்டுள்ளன. படிக்கட்டுகள் உள் பகுதிகளுக்கு இட்டுச் செல்கின்றன. 

இந்த கோயில் அதன் வெளிப்புறத்தில் காஷ்மீரி பாணியிலான அலங்காரங்களால் அலங்கரிக்கப்பட்டுள்ளது.  பிரதான கோயிலின் அமைப்பு, காஷ்மீர் கோயில்களிலிருந்து வேறுபடுகிறது. அவை பொதுவாக உச்சிகளைக் கொண்டுள்ளன. பிரதான கோயில் அருகிலுள்ள கலார் கோயிலுக்கும், கைபர் பக்துன்க்வா மாகாணத்தில் உள்ள காஃபிர் கோட் கோயிலுக்கும் ஒத்ததாக இருக்கிறது. 

மேற்கில் 75 மீட்டர் தொலைவில் மற்றொரு சிறிய கோயில் உள்ளது. இது 2 நிலை அல்லது 7 முதல் 8 மீட்டர் உயரத்தில்  ஒரு குன்றின் அருகே அமைந்துள்ளது. இந்த கோவிலில் பிரதான கோயிலை நோக்கி ஒரு சிறிய அறை உள்ளது. இதேபோன்ற இரண்டாவது அளவிலான கோயிலிலிருந்து சில மீட்டர் தொலைவில் இருந்தது, அது இப்போது இல்லை.  முழு கோயில் வளாகமும் ஒரு கோட்டையால் சூழப்பட்டிருந்தது. குசானப் பேரரசின் காலத்தின் பிற்பகுதியில் இந்த இடத்தில் ஆரம்ப கட்டுமானம் இருந்தது.

பாதுகாப்பு
----------

இந்த இடத்தை 19 ஆம் நூற்றாண்டின் பிற்பகுதியில் பிரித்தானியத் தொல்லியலாளரான அலெக்சாண்டர் கன்னிங்காம் என்பவர் பார்வையிட்டார். மேலும் 1922-24ல் தயா ராம் சாஹ்னி என்பவரால் ஓரளவு பாதுகாக்கப்பட்டது.  இந்த கோயில் பல நூற்றாண்டுகளாக சூறையாடப்பட்டு வந்துள்ளது. கடைசியாக மீதமுள்ள சிலை 19 ஆம் நூற்றாண்டின் பிற்பகுதியில் அந்த இடத்திலிருந்து அகற்றப்பட்டு இலாகூர் அருங்காட்சியகத்தில் வைக்கப்பட்டது. இந்த தளம் தற்போது பாக்கித்தானின் தொல்பொருள் சட்டம் *(1975)* மூலம் பாதுகாக்கப்படுகிறது.

புகைப்படங்கள்
-------------

* பிரதான கோயில்பிரதான கோயில்
* பிரதான கோயிலில் காஷ்மீரி பாணியிலான வளைந்த வளைவு உள்ளதுபிரதான கோயிலில் காஷ்மீரி பாணியிலான வளைந்த வளைவு உள்ளது
* சிறிய கோயிலின் காட்சியும் அதன் அறையும்சிறிய கோயிலின் காட்சியும் அதன் அறையும்
* பிரதான கோயிலின் அடிப்பகுதிபிரதான கோயிலின் அடிப்பகுதி
* பிரதான கோவிலின் அஸ்திவாரத்தின் காட்சிபிரதான கோவிலின் அஸ்திவாரத்தின் காட்சி

மேலும் காண்க
------------

* கட்டாஸ் ராஜ் கோயில்
* ஹிங்குலாஜ் மாதா சக்தி பீடக் கோவில்

மேற்கோள்கள்
-----------

1. ↑  Rashid, Salman (2001). *The Salt Range and the Potohar Plateau*. Sang-e-Meel Publications. பன்னாட்டுத் தரப்புத்தக எண்:9789693512571.. பார்த்த நாள்: 21 September 2017.
2. 1 2 3 4  Meister, Michael (2005). "Fig Gardens of Amb-Sharif, Folklore and Archaeology". *East and West* (Istituto Italiano per l'Africa e l'Oriente) **55** (1/4).
3. ↑  Sakesar temple
**தி. க. சுப்பராய செட்டியார்** (இறப்பு: 1894) என்பவர் 19 ஆம் நூற்றாண்டு புலவர்களுள் ஒருவர். திரிசிரபுரம் மகாவித்வான் மீனாட்சிசுந்தரம் பிள்ளையின் மாணவர்களில் இவர் முதன்மையானவர். 19 ஆம் நூற்றாண்டு காலங்களில் வாழ்ந்த புலவர்களில் ஓலைச்சுவடிகளை நூல்களாகப் பதிப்பித்த புலவர்களில் இவர் முக்கியமானவர். இவர் **சோடசாவதானம் சுப்பராய செட்டியார்** என்றும் அழைக்கப்பட்டார்.

தோற்றம்
-------

பண்ருட்டியில் வாழ்ந்த பெரும் வணிகர் சேனைத்தலைவர் குலத்தில் கஞ்சமலை செட்டியாருக்கு மகனாக பிறந்தார் .இவர் மகாவித்துவான் மீனாட்சிசுந்தரம் பிள்ளை அவர்களின் மாணாக்கர்களில் ஒருவர்.ஆழ்ந்த அறிவும் நல்ல நினைவாற்றலும் கொண்டவர் .பதினாறு அவதானம் செய்யும்படி மிகவும் குறிகிய காலத்தில் தம் ஆசிரியரால் பயிற்றுவிக்கப்பட்டு சோடசாவதானம் சுப்பராய செட்டியார் என்று சிறப்பு பெயர் பெற்றவர் .

சிறப்புகள்
----------

மீனாட்சிசுந்தரம் பிள்ளை, தம் மாணவராகிய இவரைப் பதினாறு அவதானம் செய்யப் பழக்கிச் சபை கூட்டி அவதானம் செய்வித்துச், சோடசாவதனி எனும் பட்டத்தை வழங்கினார்.

இவர் எழுதிய 'விரிஞ்சேகர் சதகம்' பற்றியும் மற்றும் இவரை பற்றியும் திரிசிரபுரம் மகாவித்துவான் மீனாட்சிசுந்தரம் பிள்ளை எழுதிய சிறப்புப்பாயிரம் பின்வருமாறு உள்ளது:

|  |  |  |
| --- | --- | --- |
| "| மாமேவு கற்பகப் பூந்தளிரும் நறுமலரும் வாட்டமற்
றெளிர வான்மேல்
மாலென வுயர்ந்துதழை சோலைபுடை சூழும்வள
வாணியம் பதிதழைப்பப்
பூமேவு மொருபாற் பசுங்கொடி தழைப்பவளர் பொற்றரு
வினிற்றழைத்த
பூரணி யிடப்பிரம காரணர் விரிஞ்சேகர் பொன்னங்
கழற்கணியெனப்
பாமேவு மொருசதகம் இனிது பாடுகவெனப் பரவுதம்பா
லேற்றவர்
பாலேவ மேற்பவருள் மால்வேங்க டப்பமுகில்
பரிவுற்று வந்துகேட்பத்
தூமேவு சொற்பொருள் நயம் பெறச் செய்தனன் துதிவீர
ராகவப்பேர்த்
தூயனருள் மைந்தன் நய மிகுசோட சவதானி
சுப்புராய புரவலனே - மகாவித்துவான் மீனாட்சிசுந்தரம் பிள்ளை | "|

பணிகளும் படைப்புகளும்
---------------------

இவர் சென்னை அரசாங்கத்து, நார்மல் பாடசாலைத் தமிழ்ப் புலவராக இருந்துள்ளார். விரிஞ்சேகர் சதகம் எனும் நூலை இயற்றியுள்ளார். சந்தனபுரி என வழங்கும் எயினனூர் ஆதிபுரத் தலபுராணத்தை இயற்றியுள்ளார்.

எழுதிய உரைகள்
-------------

இவர் பரஞ்சோதி முனிவரின், திருவிளையாடற் புராணத்திற்கும், கம்பராமாயணம் அயோத்தியா காண்டத்திற்கும் காஞ்சிப் புராணத்திற்கும், புலியூர் வெண்பாவிற்கும் உரை எழுதியுள்ளார்.

பதிப்பித்த நூல்கள்
------------------

சிலப்பதிகாரம் புகார் காண்டத்தின் கானல்வரிக்குப் புதியதாய் உரை எழுதி, 1872 இல் பதிப்பித்தார். காங்கேயேன் உரிச்சொல் நிகண்டு, சிதம்பரசுவாமி இயற்றிய திருப்போரூர் சந்நிதிமுறை முதலிய நூல்களைப் பதிப்பித்தார். மீனாட்சிசுந்தரம் பிள்ளை இயற்றிய மாயூரப் புராணத்தையும், நாகைக் காரோணப் புராணத்தையும் அச்சிட்டு வெளியிட்டார்.

மறைவு
-----

இவர் 1894 ஆம் ஆண்டு மறைந்தார்.

மேற்கோள்கள்
-----------

1. ↑  பதிப்பாசிரியர்களும் உரையாசிரியர்களும், முனைவர் சோ. கி. கல்யாணி

* மயிலை சீனி.வேங்கடசாமி, பத்தொன்பதாம் நூற்றாண்டில் தமிழ் இலக்கியம் மெய்யப்பன் தமிழாய்வகம் - 2001.
**கற்பகா**, 2018 ம் ஆண்டு வெளியான தமிழ் திரைப்படமான *பால்* என்பதில் அறிமுகமான ஒரு மாற்றுப் பாலின தமிழ் நடிகையாவார். இவர், இந்திய அளவிலும், தமிழக அளவிலும், முதன்முதலாக மாற்றுப் பாலினத்தைச் சேர்ந்த ஒருவர் திரைப்படங்களில் பிரதான கதாபாத்திரமாக நடித்தவர் என்பது குறிப்பிடத்தக்கது.

தனிப்பட்ட வாழ்க்கை
------------------

மேற்கு தமிழ்நாட்டின் ஈரோடு மாவட்டத்தைச் சேர்ந்த ஒரு நடுத்தர வர்க்க குடும்பத்தில் பிறந்த கற்பகா, அவரது குடும்பத்திற்கு ஒரே குழந்தையாவார். மாற்றுப்பாலினத்தவராக மாற விரும்பி தனது பதினேழாவது வயதில் வீட்டை விட்டு வெளியேறி மும்பை மாநகரத்திற்கு சென்றார். பள்ளிப்படிப்பை மட்டுமே முடித்துள்ள அவர் அங்கே ஒரு அழகு நிலையத்தில், அழகுக்கலை நிபுணராக பணியாற்றினார். கிட்டத்தட்ட ஐந்து ஆண்டுகளுக்கு பிறகு ஊருக்கு திரும்பி அவரது குடும்பத்தை சந்திக்க சென்ற இவரை, முதலாவது ஏற்றுக்கொள்ள மறுத்தது ஆனால், படிப்படியாக இவரது பாலினத் தேர்வை ஏற்றுக்கொண்டது..

பால் (திரைப்படம்)
-----------------

பாரம்பரியமாகவே, இந்திய திரைப்படங்களில் திருநங்கைகள் மோசமாகவும், நகைச்சுவையாகவுமே சித்தரிக்கப்பட்டுள்ள நிலையில், முதல்முறையாக கற்பகா,ஒரு அறிவார்ந்த நபராகவும், கதாநாயகியாகவும் இந்த படத்தில் காட்சிப்படுத்தப்பட்டுள்ளார். அவரது உண்மையான வாழ்க்கையைப் போலவே திரைப்படத்திலும், தனது காதலருக்கு அவரது பால் அடையாளத்தை வெளிப்படுத்துவதில் உள்ள சிரமத்தை அற்புதமாக நடித்துள்ளார்.  திருநங்கைகளை குடும்பங்கள் ஏற்றுக் கொள்ள வேண்டியதன் அவசியத்தை இந்தப் படம் வலியுறுத்துகிறது.

மேற்கோள்கள்
-----------

1. ↑  indiaglitz.com பரணிடப்பட்டது 2008-07-10 at the வந்தவழி இயந்திரம், 9 July 2008, "MAN-TURNED-WOMAN to star in a film"
2. ↑  tamilmegatube.com பரணிடப்பட்டது 27 ஏப்ரல் 2009 at the வந்தவழி இயந்திரம், 8 July 2008, "Transgender in lead role!"
3. ↑  scribd.com, reprint of 19 August 2008 "Ergo" article "The Other Gender"
4. ↑  by Firoze Shakir, firozeshakir.com பரணிடப்பட்டது 17 பெப்ரவரி 2012 at the வந்தவழி இயந்திரம், 18 May 2008, "A beautiful story titled Paal", Retrieved 26 September 2008
5. 1 2 3  kollywoodtoday.com, 18 May 2008, "A beautiful story titled Paal"
6. ↑  timesofindia.com, 8 July 2008, "Transgender to play lead in Tamil film"

வெளிப்புற இணைப்புகள்
--------------------

* timesofinda.indiatimes.com, 8 July 2008, "Transgender to play lead in Tamil film"
* bharatstudent.com, "Transgender becomes a hero!!!"
**சாவுப் பள்ளத்தாக்கு** (*Death Valley*) என்பது கிழக்குக் கலிபோர்னியாவில் உள்ள ஒரு பாலைவனப் பள்ளத்தாக்கு ஆகும். மொகாவிப் பாலைவனத்துள் அமைந்துள்ள இப்பள்ளத்தாக்கே வட அமெரிக்காவிலேயே மிகத் தாழ்ந்ததும், மிக வறண்டதும், அதி வெப்பமானதுமான பகுதியாகும். சாவுப் பள்ளத்தாக்கில் அமைந்துள்ளதும், 36° 15' வ 116° 49.5' மே என்னும் இட அமைவு ஆள்கூற்றைக் கொண்டதுமான "பாட்வாட்டர்" எனப்படும் வடிநிலமே வட அமெரிக்காவின் மிகத்தாழ்ந்த இடத்தின் சரியான அமைவிடம் ஆகும். இது கடல் மட்டத்துக்குக் கீழ் 282 அடிகளில் (86 மீ) அமைந்துள்ளது. 14,505 அடி (4,421 மீ) உயரம் கொண்டதும், ஐக்கிய அமெரிக்காவிலேயே உயரமானதுமான விட்னி மலை இவ்விடத்தில் இருந்து 84.6 மைல்கள் (136.2 கிமீ) தொலைவில் உள்ளது. மேற்கு அரைக்கோளத்தில் நம்பத்தக்க வகையில் அளவிட்டு அறிவிக்கப்பட்ட அதி கூடிய வெப்பநிலை இங்கேயே காணப்படுகின்றது. இது பேர்னாசு கிறீக்கில் 1913 ஆம் ஆண்டு 10 ஆம் தேதி அளவிடப்பட்ட 134°ப (56.7°ச) ஆகும். இவ்வெப்பநிலை 1922 ஆம் ஆண்டு செப்டெம்பர் 14 ஆம் தேதி லிபியாவில் உள்ள அல் அசிசியா என்னும் இடத்தில் அளவிடப்பட்டதும், உலகிலேயே மிகவும் கூடிய அளவாகப் பதிவு செய்யப்பட்டதுமான 136 °ப (57.8 °ச) ஐ விட 2°ப மட்டுமே குறைவானது.

குறிப்புகள்
-----------

1. ↑    *Geographic Names Information System*. ஐக்கிய அமெரிக்க நில அளவாய்வுத் துறை, United States Department of the Interior.
**திருப்பூர் அங்கப்ப இராமலிங்கம் செட்டியார்** (*T. A. Ramalingam Chettiar*, பி. மே 18, 1881 - இ.1952) ஒரு தமிழக வழக்கறிஞர், அரசியல்வாதி மற்றும் தொழிலதிபர். சென்னை மாகாணத்தில் கூட்டுறவு இயக்கத்தின் முன்னோடியாக இருந்தவர். மேலும் கோயம்புத்தூர் மக்களவைத் தொகுதியின் முதல் உறுப்பினரும் இவரே.

வாழ்க்கைக் குறிப்பு
-------------------

1881ல் திருப்பூரில் அங்கப்ப செட்டியார்-மீனாட்சி தம்பதியருக்கு மகனாகப் பிறந்த இராமலிங்கம் இளவயதிலேயே கல்வி கற்க கோயம்புத்தூருக்கு அனுப்பபட்டார். இவரது தந்தை அங்கப்ப செட்டியார் செல்வச் செழிப்பு மிக்க பருத்தி வர்த்தகர். பள்ளிப்படிப்பை முடித்தபின்னர் இராமலிங்கம் சென்னை மாநிலக் கல்லூரியில் சேர்ந்து 1904ம் ஆண்டு சட்டத்துறையில் பட்டம் பெற்றார். சென்னை உயர் நீதிமன்றத்தில் வழக்கறிஞராகப் பணியாற்றிய இவர் அங்கு வழக்கறிஞர் குழுமத்தின் தலைவராக இருந்தார். 1911ல் கூட்டுறவு இயக்கத்தில் தன்னை ஈடுபடுத்திக் கொண்டு சென்னை மாகாணத்தில் அவ்வியக்கம் பரவ பாடுபட்டார். தமிழ்நாடு கூட்டுறவு கூட்டமைப்பைத் தோற்றுவித்து "கூட்டுறவு" என்ற இதழையும் நடத்தினார். கோவையில் ஒரு கூட்டுறவுப் பயிற்சிப் பள்ளியினையும் நிறுவினார். கோவையில் மத்தியக் கூட்டுறவு வங்கி, நகர்ப்புற வங்கி, நில வளர்ச்சி வங்கி, பால் கூட்டுறவு சங்கம், கூட்டுறவு அச்சகம் ஆகிய அமைப்புகளை உருவாக்குவதில் பெரும் பங்கு வகித்தார்.

அரசியலில் ஈடுபட்ட இராமலிங்கம் கோவை மாவட்ட மன்றம் (ஜில்லா போர்டு) துணைத் தலைவராகவும், தலைவராகவும் பதவி வகித்தார். பின்னர் கோவை மாநகராட்சியின் தலைவராகவும் பணியாற்றினார். சில காலம் நீதிக்கட்சியிலும் பின்பு காங்கிரசிலும் உறுப்பினராக இருந்தார். 1921ல் சென்னை மாகாண சட்டமன்ற உறுப்பினரானார். 1946ல் இந்திய அரசியலமைப்பு நிர்ணய மன்றத்துக்குத் தேர்ந்தெடுக்கப்பட்டார். 1952 பொதுத் தேர்தலில் காங்கிரசு சார்பில் கோவை மக்களவைத் தொகுதியிலிருந்து போட்டியின்றி தேர்ந்தெடுக்கப்பட்டார்.

இராமலிங்கம் செட்டியார் 1952ல் மரணமடைந்தார். அவரது குடும்பத்தார் அவரது நினைவாக கல்வி அறக்கட்டளை ஒன்றைத் தொடங்கியுள்ளனர். அது கோவையில் தி. அ. இராமலிங்கம் செட்டியார் மேல்நிலைப்பள்ளி, அங்கப்ப செட்டியார் மெட்ரிக்குலேசன் பள்ளி, அங்கப்பா கல்லூரி ஆகிய கல்வி நிறுவனங்களை நிருவகித்து வருகிறது.

மேற்கோள்கள்
-----------

* "He led by example". தி இந்து. 17 September, 2005. Archived from the original on 2012-11-03. .
* "Constituent Assembly of India Debates(Proceedings) Volume IV -21 July 1947" (PDF).
* "Father of co-operative movement". தி இந்து. 6 January, 2009. Archived from the original on 2009-02-14. .
பன்னாட்டு வணிகத்தில், **ஏற்றுமதி** என்பது ஒரு நாட்டில் உற்பத்தி செய்யப்படும் ஒரு பொருள் அல்லது சேவையை, மற்றொரு நாட்டிற்கு விற்பனை செய்வதாகும். அத்தகைய பொருட்களை விற்பவர் அல்லது சேவைகளை வழங்குபவர் ஒரு ஏற்றுமதியாளர் ஆவார். பொருளை அல்லது சேவையை வாங்குபவர் இறக்குமதியாளர் ஆவார். பன்னாட்டு வணிகத்தில் இடம்பெறும் சேவைகளில் நிதி, கணக்கியல் மற்றும் பிற தொழில்முறை சேவைகள், சுற்றுலா, கல்வி மற்றும் அறிவுசார் சொத்துரிமை ஆகியவை அடங்கும். பொருட்களின் ஏற்றுமதிக்கு பெரும்பாலும் சுங்க அதிகாரிகளின் பணி தேவைப்படுகிறது.

நிறுவனங்கள்
-----------

பல உற்பத்தி நிறுவனங்கள் தங்கள் உலகளாவிய வணிகத்திற்கு ஏற்றுமதி செய்கிறது.

தடைகள்
------

நான்கு முக்கிய வகையான ஏற்றுமதி தடைகள் உள்ளன: ஊக்கம், தகவல், செயல்பாட்டு/வளம் சார்ந்த மற்றும் அறிவு.வர்த்தக தடைகள் என்பது சட்டங்கள், ஒழுங்குமுறைகள், கொள்கைகள் அல்லது நடைமுறைகள் ஆகியவை உள்நாட்டில் தயாரிக்கப்பட்ட தயாரிப்புகளை வெளிநாட்டு போட்டியிலிருந்து பாதுகாக்கின்றன. கட்டுப்படுத்தப்பட்ட வணிக நடைமுறைகள் சில சமயங்களில் இதே போன்ற விளைவைக் கொண்டிருக்கும் போது, அவை பொதுவாக வர்த்தக தடைகளாக கருதப்படுவதில்லை. மிகவும் பொதுவான வெளிநாட்டு வர்த்தக தடைகள் அரசாங்கத்தால் விதிக்கப்பட்ட நடவடிக்கைகள் மற்றும் பொருட்கள் மற்றும் சேவைகளின் சர்வதேச பரிமாற்றத்தை கட்டுப்படுத்தும், தடுக்கும் அல்லது தடுக்கும் கொள்கைகளாகும்.

கட்டணங்கள்
----------

ஒரு நாட்டிற்கு ஏற்றுமதி செய்யப்படும் அல்லது இறக்குமதி செய்யப்படும் ஒரு குறிப்பிட்ட பொருட்களின் மீது விதிக்க்கப்படும் சுங்க வரி, பன்னாட்டு வர்த்தகத்திற்கு ஒரு பொருளாதார தடையாகும். இதனால் ஏற்றுமதி செய்யப்படும் பொருட்களின் விலை அதிகரிக்க காரணமாகிறது.தேசிய பாதுகாப்பில் அக்கறை கொண்டதாகக் கருதப்படும் ஒரு உள்நாட்டுத் தொழிலைப் பாதுகாக்க சுஙக வரி போன்ற கட்டணங்கள் விதிக்கப்படுகிறது. சில உற்பத்தி பொருட்கள அரசின் மானியங்களால் பாதுகாப்பைப் பெறுகின்றது. சுஙக வரி போன்ற கட்டணங்கள் விரைவாகவும், மலிவாகவும், திறமையாகவும் பொருட்களை உற்பத்தி செய்வதற்கான தொழில்துறையின் சலுகைகளை குறைக்கின்றது.

மேற்கோள்கள்
-----------

1. ↑  Joshi, Rakesh Mohan, International Marketing, Oxford University Press, New Delhi and New York. ISBN 0-19-567123-6
2. ↑  Washington, Charles W. L. Hill, University of (2015). *International business : competing in the global. Most developing economies now focus on exportation.marketplace* (Tenth ). பக். 454. பன்னாட்டுத் தரப்புத்தக எண்:978-0-07-811277-5.
3. ↑  Seringhaus, F. R (1990). *Government export promotion: A global perspective*. Routledge. பக். 1. பன்னாட்டுத் தரப்புத்தக எண்:0415000645. .
4. ↑  Stouraitis, Vassilios; Boonchoo, Pattana; Mior Harris, Mior Harun; Kyritsis, Markos (2017). "Entrepreneurial perceptions and bias of SME exporting opportunities for manufacturing exporters: A UK study.". *Journal of Small Business and Enterprise Development* **24** (4): 906–927. doi:10.1108/JSBED-03-2017-0095. .
5. ↑  "Targeted Trade Barriers". cftech.com. 29 April 2013 அன்று மூலம் பரணிடப்பட்டது. 27 July 2015 அன்று பார்க்கப்பட்டது.
6. ↑  Staff, Investopedia (24 November 2003). "Tariff" (in en-US). *Investopedia*. .
**சண்டிகர் ரோசா திருவிழா** (*Rose Festival of Chandigarh*) இந்தியாவின் சண்டிகார் நகரில் ஒவ்வோர் ஆண்டும் பிப்ரவரி மாதத்தில் நடைபெறுகிறது. சண்டிகரின் குடியிருப்புப் பகுதி பிரிவு 16 இல் 30 ஏக்கர் ப்ரப்பளவில் விரிந்துள்ள சாகிர் உசேன் ரோசா தோட்டத்தில் இந்த மலர் திருவிழா நடைபெறுகிறது. இப்பூங்கா 1967 ஆம் ஆண்டு உருவாக்கப்பட்டு முன்னாள் குடியரசுத் தலைவர் சாகிர் உசேனின் பெயர் வைக்கப்பட்டது. திருவிழா நடைபெறும் இத்தோட்டத்தில் 1,600 வகையான ரோஜாக்களின் 50,000 தாவரங்கள் உள்ளன. 

2018 ஆம் ஆண்டு சண்டிகர் ரோசா திருவிழா பிப்ரவரி மாதம் 23 ஆம் தேதி முதல் பிப்ரவரி மாதம் 25 ஆம் தேதி வரை நடைபெற்றது. இசை நிகழ்வுகள், உலங்கு வானூர்தி பயணங்கள் மற்றும் நாய் கண்காட்சி ஆகியவை 2018 ஆம் ஆண்டு விழாவில் இடம்பெற்றன. மேலும் முதன்முறையாக திருநங்கைகளின் விழிப்புணர்வை ஊக்குவிக்கும் வகையில் ஓர் அரங்கும் அப்போது அமைக்கப்பட்டிருந்தது. 

2019 ஆம் ஆண்டு இத்திருவிழா பிப்ரவரி மாதம் 22 ஆம் தேதி முதல் பிப்ரவரி மாதம் 24 ஆம் தேதி வரையும், 2020 ஆம் ஆண்டு பிப்ரவரி மாதம் 28 ஆம் தேதி முதல் மார்ச்சு மாதம் ஒன்று வரையும் நடைபெற்றது. 2020 ஆம் ஆண்டு திருவிழாவை சண்டிகர் மாநகராட்சி ஏற்பாடு செய்திருந்தது. நெகிழி இல்லா திருவிழா என்ற மையப்பொருளில் மாநில சுற்றுலா மற்றும் கலாச்சார விவகாரத் துறை மலர் திருவிழாவை நடத்தியது. 

2021 ஆம் ஆண்டு கோவிட்-19 பெருந்தொற்று நோய் காரணமாக மலர் திருவிழா நடைபெறவில்லை.

மேற்கோள்கள்
-----------

1. ↑  "2014 Directory" (PDF). World Federation of Rose Societies. p. 194. 2014-07-14 அன்று மூலம் (PDF) பரணிடப்பட்டது. 2014-09-25 அன்று பார்க்கப்பட்டது.
2. ↑  "Rose Garden preps up to kick off fest tomorrow". *தி டைம்ஸ் ஆஃப் இந்தியா*. 22 February 2018.. பார்த்த நாள்: 1 March 2018.
3. ↑  "For the first time, Chandigarh's Rose Festival will have a stall by transgenders". *இந்தியா டுடே*. 23 February 2018.. பார்த்த நாள்: 1 March 2018.

புற இணைப்புகள்
--------------

* அதிகாரப்பூர்வ இணையதளம்
**துரைச்சாமி** (இறப்பு 25. மே. 1820) என்பவர் சிவகங்கைச் சீமையில் ஆங்கிலக் கிழக்கந்தியக் கம்பெனியர்க்கு எதிராக 1785 முதல் 1801 வரை போராடிய சின்ன மருதுவின் மகன்.

வாழ்க்கைச் சுருக்கம்
--------------------

சின்ன மருது மகன் துரைச்சாமியின் இயற்பெயர் முத்து வடுக நாத துரை. பின்னர் அந்தப் பெயர் துரைச்சாமி என மருவியது என்று சிவகங்கை அம்மானை எனும் நூல் மூலம் அறிய முடிகிறது. துரைச்சாமி உட்பட 11 பேரைப் பிடித்துக் கொடுத்தால் 1000 கூலிச் சக்கரங்கள் (18-ஆம் நூற்றாண்டு நாணயம்) பரிசாக வழங்கப்படும் என்று ஆங்கிலக் கிழக்கிந்தியக் கம்பெனித் தளபதி கர்னல் அக்னியூ 1801, அக்டோபர் 1-இல் சிவகங்கை குடிமக்களுக்கு ஒரு பொது அறிவிப்பைப் பிரகடனப் படுத்தினார்.

மருது சகோதரர்கள் 1801, அக்டோபர் 24-இல் தூக்கிலிடப்பட்டனர். அதன் பின்னர் 15 வயதே ஆன துரைச்சாமி உட்பட 73 பேர் மலேயாவின் பிரின்ஸ் ஆப் வேல்ஸ் தீவிற்கு (இன்றைய பினாங்கு) 1802, பிப்ரவரி 11-இல் நாடு கடத்தப் பட்டனர்.

பினாங்கில் துரைச்சாமி
---------------------

1818-ஆம் ஆண்டு தளபதி வெல்ஷ் (*Colonel Welsh*) பினாங்கிற்குச் சென்றபோது உடல் நலம் குன்றிய தோற்றத்துடன் காணப்பட்ட துரைச்சாமியைக் காண நேர்ந்தது. துரைச்சாமியின் அந்தத் தோற்றத்தைக் கவனித்த தளபதி வெல்ஷ் தன்னுடைய இதயத்தில் கத்தி பாய்ந்தது போல இருந்தது என குறிப்பிடுகின்றார்

துரைச்சாமியின் இறுதி நாட்கள்
----------------------------

1891, மே 18-ஆம் நாள், துரைச்சாமியின் மகன் மருது சேர்வைகாரன் என்பவர் மதுரைக் கலெக்டரிடம் ஓய்வூதியம் கேட்டு விண்ணப்பித்த மனுவில் துரைச்சாமியின் இறுதி நாட்களைப் பற்றி குறிப்பிட்டுள்ளார்.

துரைச்சாமி பினாங்கில் இருந்து சென்னைக்கு கொண்டு வரப்பட்டார். அவர் ஆங்கில அரசிடம் பாதுகாப்புக் கோரி மதுரையில் தங்கியிருக்க அனுமதி கேட்டு இருந்தார். அதன்படி மதறாசில் இருந்து மதுரைக்கு அருகில் உள்ள வண்டியூருக்கு வந்தபோது துரைசாமிக்கு உடல் நலமில்லாமல் போனது. நோய்வாய்ப் பட்ட துரைசாமி சிவகங்கைக்கு கொண்டு வரப்பட்டார். அங்கு அவர் வைகாசி 11 (25. மே. 1820) அன்று காலமானார். அவரது உடல் காளையார்கோயில் கொண்டு செல்லபட்டு அடக்கம் செய்யபட்டது. என்று அவருடைய மகன் குறிப்பிடுகின்றார்.

மேற்கோள்கள்
-----------

1. ↑  கே. ராஜையன் எழுதிய ஆங்கில நூல் The South Indian Rebellion
2. ↑  Welsh’s Military Reminiscences
3. ↑  The Madura District Records letter dated 18-5-1891 volume 4669- pages 99 & 100
4. ↑  "நாடு திரும்பினாரா சின்ன மருதுவின் மைந்தன்?". *Hindu Tamil Thisai*. 2023-02-21 அன்று பார்க்கப்பட்டது.
காற்று அழுத்தி
**காற்று அழுத்தி** (*Air compressor*) என்பது காற்றை அழுத்தப் பயன்படும் ஒரு இயந்திரம் ஆகும். இது மின் சக்தியை இயக்க சக்தியாக மாற்றி அதன் மூலம் காற்றை அழுத்தப் பயன்படுகிறது. இது பொதுவாக இரண்டு முறைகளில் காற்றை அழுத்துகிறது. அவை நேர்முறை இடப்பெயர்ச்சி அழுத்தல் மற்றும் குறை இடப்பெயர்ச்சி அழுத்தல் ஆகும்.

நேர்முறை இடப்பெயர்ச்சி அழுத்தல்
-------------------------------

நேர்முறை இடப்பெயர்ச்சி காற்று அழுத்தி ஒரு குற்ப்பிட்ட கொள்கலனின் கனவளவுவை குறைப்பதன் மூலம் காற்றை அழுத்திகிறது.

அழுத்தப்பட்ட காற்றின் உபயோகங்கள்
--------------------------------

1.வாயு விசையாழி (gas turbines) மற்றும் உந்தும்  விசைப்பொறி (propulsion engines).

2.மோதும் வகை கருவிகளான கற்காரை (அ) பைஞ்சுதை உடைப்பி (concrete breaker),பாறை துளைப்பொறி (rock drilling )மற்றும் சிராய்த்து வெட்டுதல்(chipping),ஓட்டையை அடைத்தல் (caulking),கடை ஆணியை இறுகுதல்(riveting)    முதலிய  அபேரஷன்களில்.

3.மின்னுயர்த்தி மிந்தூக்கி

4.வர்ணம் தெளிப்பான் மற்றும் பூச்சிமருந்து தெளிப்பான்

5.கனரக வாகனங்களான  பேருந்து, லாரிகள் மற்றும் ரயில்களில் உள்ள நிறுத்தி(Brake)

மேற்கோள்கள்
-----------

1. ↑  "Guide To Buy The Best Air Compressor". Air Tool Guy.
2. ↑  Klenck, Thomas. "How it Works: Air Compressor". Popular Mechanics. 30 July 2010 அன்று பார்க்கப்பட்டது.
Tweel
LRI AB Scarab Tweel
வட்டகை, சக்கரம் இரண்டையும் இணைத்து ஒரே பகுதியாக ட்வீல் (tire+wheel= Tweel) எனப்படும் **காற்றில்லா சக்கரங்களை** (*Airless tires*) உருவாக்கும் முயற்சிகள் பல ஆண்டுகளாக நடைபெற்றுவருகின்றன. வழக்கமான சக்கரங்கள் சக்கரம்+வட்டகையென அமைந்திருக்கும். இதில் வட்டகைகள் காற்று நிரப்பப்பட்டு அதன் அழுத்தத்தில் இயங்கும். இதனால் பஞ்சர், வட்டகை விரைவில் வழுக்கையாதல் எனப் பல்வேறு சிக்கல்கள் உள்ளன.

வடிவமைப்பு
----------

பிரான்ஸ் நாட்டின் மிச்செல்லின் நிறுவனம் இந்த ட்வீலை வடிவமைத்து இறுதி வடிவம் அளித்துள்ளதாகத் தெரிகிறது. இதில் காற்று நிரப்பப்பட்ட டியூபுக்கு பதில் வளையும் தன்மைகொண்ட பாலியூரித்தின் ஆரக்கால்கள் உள்ளன. வட அமெரிக்காவில் உள்ள தனது ஆலையைக் காற்றில்லா சக்கரங்களை உருவாக்கவே அர்ப்பணிக்கப்போவதாக மிச்செலின் தெரிவித்துள்ளது. ஜான் டீர் நிறுவனத்துடன் கைகோத்துள்ள மிச்செலின், ஜான் டீரின் புல் அறுக்கும் இயந்திரங்களில் இச்சக்கரங்களைப் பொருத்தியுள்ளது. கார் போன்ற சாலை வாகனங்களுக்கான காற்றில்லா சக்கரங்களை உருவாக்கும் முயற்சியிலும் ஈடுபட்டுவருகிறது.

வரலாறு
------

காற்றில்லா சக்கரங்கள் புதிய முயற்சி அல்ல. ஏற்கனவே ராணுவ பயன்பாட்டு வாகனங்களில் இவை இடம்பெற்றுள்ளன. தேனடை தொழில் நுட்பத்தைப் பயன்படுத்தி நான் நியுமிடிக் (non-pneumatic) வகை சக்கரங்களை விஸ்கான்சின் மாடிசன் பல்கலைக்கழக அறிவியலாளர்கள் கடந்த 2008ஆம் ஆண்டு கண்டறிந்தனர். இவ்வகை சக்கரங்களைப் பொதுச்சந்தைக்குக் கொண்டுவருவதில், தென்கொரியாவின் ஹான்கூக், சப்பானின் பிரிட்ஜ்ஸ்டோன், பிரான்சின் மிச்செலின் உள்ளிட்ட நிறுவனங்கள் போட்டியிட்டன. பிரிட்ஜ்ஸ்டோன் நிறுவனம் 9 இன்ச் அளவுள்ள, மின்னனு நகர்வு நாற்காலிகளில் பயன்படுத்தத் தக்க காற்றில்லா சக்கரங்களை வடிவமைத்தது.2011 ஆம் ஆண்டு டோக்கியோ தானுந்து சந்தையில் இவற்றை அறிமுகப்படுத்தியது. இருப்பினும் பொதுப் பயன்பாட்டுக்கு வரவில்லை. ஹான்கூக் நிறுவனம் 2013 செப்டம்பரில் பிராங்பர்ட் தானுந்து கண்காட்சியில் ஐ-பிளெக்ஸ் என்ற பெயரில் காற்றில்லா சக்கரங்களை அறிமுகப் படுத்தியது. பாலியூரித்தின் கூட்டுப்பொருள்களால் உருவாக்கப்பட்ட இச்சக்கரங்கள் 95 விழுக்காடு மறுசுழற்சி செய்ய உகந்தவை. [1],

குறிப்புகள்
-----------

1. ↑  தி இந்து தமிழ்-சந்தைக்கு வரும் மிச்செலின் காற்றில்ல சக்கரங்கள்28.11.2014
**காற்றுக்கென்ன வேலி** (Kaatrukkenna Veli), புகழேந்தி தங்கராஜ் இயக்கத்தில் வெளிவந்த தமிழ் திரைப்படம். இதில் சுஜிதா மற்றும் சிறீமன் முக்கிய கதாபாத்திரத்திலும், குஷ்பூ, அருண் பாண்டியன், சந்திரசேகர், சுதாங்கன், சக்தி குமார், அருள்மணி, கலைராணி (நடிகை), டயானா மற்றும் பிரேமி துணை கதாபாத்திரத்திலும் நடித்துள்ளனர். இப் படத்தை தி. வெள்ளையன் தயாரித்துள்ளார். இளையராஜாவின் இசை அமைப்பில் இத் திரைப்படம் ஏப்ரல் 27, 2001இல் வெளியானது.

கதை
---

இளம்பெண்ணான மணிமேகலை (சுஜிதா) ஒரு தமிழீழ விடுதலைப் புலிகள் போராளி. இலங்கையின் வடகிழக்கு கடற்கரையில் உள்ள வல்வெட்டித்துறையில் நடந்த யுத்தத்தில் காலில் அடிபட்டு மிக மோசமான நிலையில் இருக்கிறாள். அங்கிருந்த போராளிகள் ஒன்று சேர்ந்து அவளை படகில் ஏற்றி இந்தியாவிற்கு வந்தனர். அவர்கள் கோடியக்கரை (இந்தியா) வந்து அங்குள்ள தமிழர்களின் உதவியால் நாகப்பட்டினத்திலுள்ள மருத்துவமனைக்குச் சென்றனர்.

மருத்துவர் சுபாஷ் சந்திர போஸ் என்கிற சுபாஷ் (சிறீமன்), மணிமேகலைக்கு மருத்துவம் செய்வது சட்ட விரோத செயலாதலால் முதலில் ஒத்துக்கொள்ளவில்லை. பின்னர், அவளின் காயத்தைக் கண்டு அறுவைசிகிச்சை செய்ய முன்வருகிறார்.
ஆனால் மணிமேகலை தன் கால்களை இழக்கத் தயாராக இல்லை. அதனால் மருத்துவர்கள் ஒன்று கூடி தற்காலிகமாக அவளது காலை சரி செய்தனர். எந்த நேரத்திலும் சிகிச்சை பலனின்றி அவள் இறக்க நேரிடும். கால்களை எடுத்தால் உயிர் வாழலாம் என்கிற நிலையிலும் கூட தன் கால்களை இழக்காமல் இருக்கும் மணிமேகலை ஏன் அவ்வாறு நடந்து கொள்கிறாள் என்று மருத்துவருக்குப் புரியவில்லை. அவள் சுபாஷிடம் தன் முன்கதையை கூறுகிறாள்.

அவளது சோகமான முன்கதையை கேட்டதும் சுபாஷ், ஒரு மாதம் மருத்துவமனையில் தங்க அனுமதித்தான். இதற்கிடையில் இலங்கை அரசிடமிருந்து தமிழ்நாடு காவல்துறைக்கு போராளிகள் மருத்துவமனையில் தங்கியிருப்பதாக தகவல் வருகிறது. பின்னர் நடக்கும் சம்பவங்கள் கதையின் முடிவாக அமைகிறது.

நடிப்பு
-------

* சுஜிதா - மணிமேகலை
* சிறீமன் - சுபாஷ்
* குஷ்பூ - லட்சுமி
* அருண் பாண்டியன் - போராளி
* சந்திரசேகர் - மொகமத் ஷெரிப்
* சுதாங்கன் - முரளி
* சக்தி குமார் - யோகனாதன்
* அருள்மணி - பகவதி பாண்டியன்
* கலைராணி (நடிகை) - சுபாஷின் தாய்
* டயானா - ஷிபா
* பிரேமி - மணிமேகலையின் தாய்
* பி. சுஜித்
* மு. கலைவாணன்
* லதா
* ரூபன் ஜார்ஜ் - காவல்துறை அதிகாரி
* கே. விஜயகுமார்
* பி. என். சாமிநாதன்

பாடல்கள்
--------

இப் படத்திற்கு இசை அமைத்தவர் இசைஞானி இளையராஜா; பாடல்களை எழுதியவர் சுப்பிரமணிய பாரதி.

| எண் | பாடல் | பாடியவர்கள் | நேரம் |
| --- | --- | --- | --- |
| 1 | 'ஸ்ரீ கணநாத சிந்தூர' | உமா ரமணன், சுனந்தா | 0:33 |
| 2 | 'தீராத விளையாட்டு பிள்ளை' | உமா ரமணன், சுனந்தா | 1:05 |
| 3 | 'வார்த்தை தவறி விட்டாய்' | உமா ரமணன் | 1:28 |

மேற்கோள்கள்
-----------

1. ↑  "Kaatrukenna Veli (2001) Tamil Movie". spicyonion.com. 2016-10-11 அன்று பார்க்கப்பட்டது.
2. ↑  "Kaatrukkenna Veli (2001)". gomolo.com. 2016-10-11 அன்று மூலம் பரணிடப்பட்டது. 2016-10-11 அன்று பார்க்கப்பட்டது.
3. ↑  "Filmography of kaatrukkenna veli". cinesouth.com. 2004-08-13 அன்று மூலம் பரணிடப்பட்டது. 2016-10-11 அன்று பார்க்கப்பட்டது.
4. ↑  "Find Tamil movie Kaatrukenna Veli". jointscene.com. 2010-02-02 அன்று மூலம் பரணிடப்பட்டது. 2016-10-11 அன்று பார்க்கப்பட்டது.
5. ↑  "Uchithanai Mukarnthal Review". IndiaGlitz. 2011-12-16. 2016-10-11 அன்று பார்க்கப்பட்டது.
6. ↑  "Uchithanai Mugarndhal on Dec 16". sify.com. 2011-12-08. 2016-10-11 அன்று மூலம் பரணிடப்பட்டது. 2016-10-11 அன்று பார்க்கப்பட்டது.
**ஆறாம் கசபன்** என்பவன், இலங்கையை ஆண்ட ஐந்தாம் மகிந்தனின் மகனும், வாரிசும் ஆவான். நாட்டைச் சோழர் கைப்பற்றிய பின்னர் இவன் ரோகணத்தில் மறைவாக வளர்க்கப்பட்டான். ஆனாலும், இவன் எக்காலத்திலும் அரசனாக முடிசூட்டிக்கொள்ளவில்லை.

ஐந்தாம் மகிந்தனைச் சோழர் பிடித்துச் சென்றபோது, சிறுவனாக இருந்த கசபன், சோழருக்குத் தெரியாமல் வளர்க்கப்பட்டான். சிங்களவர்கள் அவனை விக்கிரமபாகு என அழைத்ததுடன், அரசனுக்குரிய மதிப்பையும் கொடுத்துவந்தனர். அவனுக்கு 12 அறிந்த சோழர் அவனைப் பிடிப்பதற்காகப் படைகளை அனுப்பினர். ஆனால், அவர்களது முயற்சி வெற்றி பெறவில்லை. நாட்டை மீட்பதற்குத் தேவையான பொருளையும், படைகளையும் திரட்டுவதில் ஈடுபட்டிருந்த ஆறாம் கசபன், மணிமுடி, குடை, கொடி, அரியணை முதலியவற்றையும் செய்வித்தான். பெரியோர் இவனுக்கு முடுசூட்டுவதற்கு எண்ணியபோதும், நாட்டை மீட்காமல் முடிசூட்டிக் கொள்வதில் பயனில்லை என மறுத்துவிட்டான். சோழர் மீது படையெடுப்பதற்கான தயார்நிலை இருந்தும், பல்வேறு காரணங்களால் இந்த முயற்சி கைகூடவில்லை.

நாட்டை மீட்கும் எண்ணம் நிறைவேறாமல், தனது 18 ஆவது ஆட்சி ஆண்டில், இளம் வயதிலேயே கசபன் உயிரிழந்தான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 91, 92

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
**காற்பந்துச் சங்கம்** (**The Football Association**, எளிமையாக **The FA**), இங்கிலாந்தில் கால்பந்து மேலாண்மை அமைப்பாகும். 1863 ஆம் ஆண்டில் நிறுவப்பட்ட இதுவே, உலகின் மிகப் பழைமையான காற்பந்துச் சங்கம் ஆகும். இங்கிலாந்தில் அனைத்து நிலையிலுமான, தொழில்முறை மற்றும் விழைஞர் கால்பந்துக்கான நிர்வாக அமைப்பு இதுவாகும். இது நிறைய கால்பந்துப் போட்டிகளை நடத்துகிறது; அவற்றுள் புகழ்மிக்கது எஃப் ஏ கோப்பை (FA Cup) ஆகும். ஆண்கள், மகளிர் மற்றும் இளையோருக்கான தேசிய கால்பந்து அணிகளுக்கான நிர்வாகப் பணிகளுக்கு, தகுந்த ஆட்களை நியமிப்பது இதன் பணியாகும்.

ஐரோப்பிய காற்பந்து சங்கங்களின் ஒன்றியம் மற்றும் பன்னாட்டுக் காற்பந்துச் சங்கங்களின் கூட்டமைப்பு ஆகியவற்றில் கால்பந்துச் சங்கம் உறுப்பினராக உள்ளது. மேலும், பன்னாட்டுக் காற்பந்துச் சங்க வாரியத்தின் நிரந்தர உறுப்பினராகவும் இருக்கிறது; இந்த வாரியமே, காற்பந்து விளையாட்டுக்கான விதிகளை நிர்ணயம் செய்கிறது. உலகின் முதல் காற்பந்துச் சங்கம் என்பதால், அதன் பெயரில் தேசப்பெயர் இணைக்கப்படவில்லை; இதன் தலைமையகம் வெம்பிளி விளையாட்டரங்கம், இலண்டன்.

இங்கிலாந்தின் தொழின்முறைக் காற்பந்துக் கழகங்கள் அனைத்தும் காற்பந்துச் சங்கத்தின் உறுப்பினர்களாவர். பிரீமியர் லீகின் தினசரி செயற்பாடுகளில் காற்பந்துச் சங்கம் தலையிடாது; எனினும், பிரீமியர் லீகின் அவைத்தலைவர், செயற்குழுத் தலைவர் ஆகியோரை நியமித்தலிலும், பிரீமியர் லீக் விதிமுறைகளை மாற்றியமைப்பதிலும் இச்சங்கத்திற்கு *மறுப்பதிகாரம்* (Veto power) உண்டு. பிரீமியர் லீக் நிலைக்குக் கீழேயுள்ள தொழின்முறை காற்பந்துக் கழகங்களின் காற்பந்துக் கூட்டிணைவு தன்னாளுகை அதிகாரம் உடையது.

குறிப்புதவிகள்
--------------

1. ↑  "The Premier League and Other Football Bodies". Premier League. 18 மார்ச் 2006 அன்று மூலம் பரணிடப்பட்டது. 17 May 2007 அன்று பார்க்கப்பட்டது.

வெளியிணைப்புகள்
---------------

* England பரணிடப்பட்டது 2018-11-18 at the வந்தவழி இயந்திரம் FIFA
* England UEFA
* The FA official site
* Tom Bower *Has the Blazer Brigade doomed football?* The Guardian 2 July 2005
* When the Royal Engineers won the FA Cup 1875 பரணிடப்பட்டது 2010-06-02 at the வந்தவழி இயந்திரம் Royal Engineers Museum
**கம்சி குணரத்தினம்** (*Kamzy Gunaratnam*) என அழைக்கப்படும் **கம்சாயினி குணரத்தினம்** (*Khamshajiny Gunaratnam*, பிறப்பு: 27 மார்ச் 1988) இலங்கைத் தமிழ் பின்புலம் கொண்ட நோர்வே தொழிற் கட்சி அரசியல்வாதி ஆவார். 2021 நோர்வே நாடாளுமன்றத் தேர்தலில் இவர் ஒசுலோ தொகுதியின் தொழிற் கட்சியின் இரண்டாவது வேட்பாளராக நியமிக்கப்பட்டு தேர்தலில் வெற்றி பெற்று நாடாளுமன்றம் சென்றார். இவர் ஒசுலோ மாநகரத்தின் துணை முதல்வராக 2015 முதல் 2021 வரை பதவியில் இருந்தார்.

வாழ்க்கைக் குறிப்பு
-------------------

கம்சியின் இயற்பெயர் கம்சாயினி. இவர் இலங்கையின் வடக்கே யாழ்ப்பாணத்தில் கந்தர்மடம் என்ற ஊரில் பிறந்தவர். தனது மூன்றாவது வயதில் 1991 இல் பெற்றோருடன் புலம் பெயர்ந்து நோர்வே சென்றார்.. இவர் ஒசுலோ பல்கலைக்கழகத்தில் சமூகப் புவியியலில் பட்டம் பெற்றவர். 2011 ஆம் ஆண்டில் இடம்பெற்ற நோர்வே தீவிரவாதத் தாக்குதலில் இருந்து உயிர் தப்பியவர். இவர் தாக்குதல் நடைபெற்ற தீவில் இருந்து கடலில் நீந்தி வந்து உயிர் தப்பினார்.

அரசியலில்
---------

கம்சாயினி தொழிற்கட்சியின் ஒசுலோ மாநகரக் கிளை துணைத் தலைவராகவும், இளைஞர் பிரிவுத் தலைவராகவும் உள்ளார். ஒசுலோ மாநகர சபையின் உறுப்பினராக 2007 தேர்தலில் போட்டியிட்டு வெற்றி பெற்று முதன் முதலாக மாநகரசபை உறுப்பினரானார். 2015 அக்டோபர் 21 இல் ஒசுலோ மாநகரசபையின் துணை முதல்வராகப் பதவியேற்றார். 2021 நோர்வே நாடாளுமன்றத் தேர்தலில் தொழிற்கட்சி, தலைநகர் ஒசுலோவில் நிறுத்திய வேட்பாளர்களில், பிரதமர் பதவிக்கான வேட்பாளருக்கு அடுத்த இடத்தில் கம்சியை நிறுத்தியதன் மூலம் அவரது நாடாளுமன்றப் பதவியை உறுதி செய்தது. 2021 செப்டம்பர் 13 இல் நடைபெற்ற தேர்தலில் கம்சி வெற்றி பெற்று நாடாளுமன்றத்திற்குத் தெரிவு செய்யப்பட்டார். இவர் தனது பதவியை 2021 அக்டோபர் 1 இல் ஏற்றுக் கொண்டார்.

மேற்கோள்கள்
-----------

1. ↑  Kamzy Gunaratnam nominert på andreplass i Oslo Ap Verdens Gang, 1 December 2020 (*நோர்வே மொழியில்*)
2. ↑  Varaordfører 'Khamshajiny Gunaratnam Oslo's official website (*நோர்வே மொழியில்*)
3. 1 2  SL born Gunaratnam the new deputy mayor of Oslo டெய்லி நியூசு
4. ↑  Ukas student Studenttorget
5. ↑  - Jeg tror mange føler at vi først og fremst er politikere, ikke ofre *Dagbladet* 4 சூலை 2013
6. ↑  Kamzy blir Oslos varaordfører *Dagbladet* 21 அக்டோபர் 2015
7. ↑  Norway: Utoeya survivor becomes Oslo's deputy mayor பிபிசி 22 அக்டோபர் 2015}}
8. ↑  Kamzy Gunaratnam nominert på andreplass i Oslo Ap Verdens Gang, 1 December 2020}}
9. ↑  Sri Lankan born Kamzy Gunaratnam elected to Norway Parliament, menafn.com, செப்டம்பர் 14, 2021

வெளி இணைப்புகள்
---------------

* The Deputy Mayor official website of the city of Oslo
* நோர்வே தமிழ் வானொலிக்கு கம்சி வழங்கிய நேர்காணல்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
கடல் பின்வாங்கியதன் மூலம் தரை தட்டியுள்ள கப்பல் ஒன்று.
மௌரித்தானியாவின் தலைநகரான நுவாக்ச்சொட்டை நோக்கி மணற் குவியல்கள் முன்னேறுவதைக் காட்டும் செய்மதிப் படம்.
**பாலைவனமாதல்** (Desertification) என்பது, வறண்ட, ஓரளவு வறண்ட அல்லது ஈரப்பதம் குறைவாக உள்ள பகுதிகள், காலநிலை மாற்றம் உள்ளிட்ட பல்வேறு காரணங்களால் தரம் குறைவதைக் குறிக்கும். மனிதச் செயற்பாடுகளே இதற்கு முதன்மையான காரணமாகக் கூறப்படுகின்றது. தற்காலத்தில் பாலைவனமாதல் மிகவும் வேகமாக நடைபெறுகிறது. இது வழமையாக மக்கள்தொகைப் பெருக்கத்தால் ஏற்படுவதைக் காட்டிலும் வேகமானதாகும்.

உயிரியற் பல்வகைமை (biodiversity) இழக்கப்படுதலும், உற்பத்தித் திறன் இழப்பும் பாலைவனமாதலின் முக்கிய தாக்கங்களில் ஒன்றாகும். மடகாஸ்கரில், அதன் மத்திய உயர்நிலப் பகுதிகளில், உள்ளூர் மக்களின் *வெட்டி எரித்தல்* முறைப் பயிர்ச்செய்கையின் காரணமாக நாட்டின் 10% அளவுக்கு ஈடான நிலம் பாலைவனமாதல் மூலம் இழக்கப்பட்டிருப்பதாகக் கணிக்கப்பட்டுள்ளது. உலகின் பல பகுதிகளிலும் இவ்வாறான நிலை உள்ளது.

காரணிகள்
--------

சில பகுதிகளில், பாலைவனங்கள் மலைகள் போன்ற இயற்கை அமைப்புக்களால் ஏனைய பகுதிகளிலிருந்து தெளிவாகப் பிரிக்கப்பட்டுள்ளன. வேறு சில பகுதிகளில், இவ்வாறான நில அமைப்புக்கள் இல்லாத போது, பாலைவனங்களுக்கும், வறட்சி குறைவான இடங்களுக்கும் இடையிலான பகுதிகள் படிப்படியான மாறுநிலைப் பகுதிகளாகவே உள்ளன. இதனால் பாலைவனத்தின் எல்லை தெளிவாக இருப்பதில்லை. இவ்வாறான மாறுநிலைப் பகுதிகளிலுள்ள உயிர்ச்சூழல் முறைமைகள் எளிதிற் குலைந்து விடக்கூடிய, உறுதிக் குறைவான சமநிலையில் உள்ளன.

இத்தகைய விளிம்புப் பகுதிகளில், மனிதச் செயற்பாடுகள் உயிர்ச் சூழல் முறைமையில் அது தாங்கக்கூடிய அளவுக்கு மேல் நெருக்கடியை உருவாக்கும்போது, நிலம் தரம் குறைகிறது.

மேலும் பார்க்க
--------------

* பாலைவனங்களின் பட்டியல்
**தொளகி** (*Dawki*) அல்லது **தாகி** (*Dauki***)** என்பது இந்தியாவின் மேகாலயாவின் மேற்கு சைந்தியா மலை மாவட்டத்தில் உள்ள சுற்றுலா முக்கியத்துவம் வாய்ந்த நகரமாகும்.

நிலவியல்
--------

இது இந்தியாவிற்கும் வங்காளதேசத்திற்கும் இடையிலான எல்லையில் 25°11′0″N 92°1′0″E﻿ / ﻿25.18333°N 92.01667°E﻿ / 25.18333; 92.01667 அமைந்துள்ளது,

தொளகி எல்லை
-----------

தொளகி ஒருங்கிணைந்த சோதனைச் சாவடி அல்லது *தொளகி எல்லை கடப்பது* என்பது, இந்தியாவின் மேகாலயா மாநிலத்தில் மேற்கு சைந்தியா மலை மாவட்டத்தில் உள்ள இந்தியாவிற்கும் வங்காளதேசத்திற்கும் இடையிலான சாலை எல்லைப் பகுதியாகும். வங்காளதேசத்தில் தொடர்புடைய இடுகை தமாபில் அஞ்சல் ஆகும். தொளகி ஒருங்கிணைந்த சோதனைச் சாவடி அமைக்க அடிக்கல் 2017-ல் நாட்டப்பட்டது. இச்சோதனைச் சாவடி வங்காளளாதேசத்திற்கு நிலக்கரி போக்குவரத்திற்காகப் பயன்படுத்தப்படுகிறது. இச்சோதனைச் சாவடி வழியாக தினமும் 500 சரக்குந்துகள் எல்லையைக் கடக்கின்றன.

சில்லாங்கில் உள்ள லெதுவிலிருந்து எல்லைப் பகுதிக்கு சில பகிரப்பட்ட போக்குவரத்து வசதி உள்ளது. சில்லாங்கிலிருந்து 70 கிலோமீட்டர்கள் (43 mi) தொலைவிற்குப் பயணிக்கப் பேருந்து வசதி உள்ளது. எல்லை கடந்தபின் வங்காளதேசத்தில் தமாபில் பேருந்து நிலையம், 1.5 கிலோமீட்டர்கள் (0.93 mi) தொலைவில் அமைந்துள்ளது. இங்கிருந்து சில்ஹெட் 55 கிலோமீட்டர்கள் (34 mi) ) தொலைவில் உள்ளது.

முக்கிய இடங்கள்
---------------

 தொளகில் உம்ங்கோட் நதி படகு சவாரி
தொளகி பாலம், உம்ங்கோட் ஆற்றின் மீது கட்டப்பட்டுள்ளது. இது ஒரு தொங்கு பாலமாகும். இதனை 1932ஆம் ஆண்டு ஆங்கிலேயர்கள் கட்டினர்.

 தண்ணீர் மிகவும் தெளிவாக இருப்பதால் தரையில் கிடப்பன நன்கு தெரியும்.

தொளகி தொங்கு பாலம்

மேலும் பார்க்கவும்
------------------

* வாழும் வேர் பாலம் : வாழும் தாவர வேர்களைக் கொண்டு உருவாக்கப்பட்ட வகை தொங்கு பாலம்

மேற்கோள்கள்
-----------

1. ↑  "A trip to Dawki: A hidden paradise and a friendly international border". 5 February 2016.
2. ↑   Wikimapia
3. ↑  Dawki ICP foundation stone laid.
4. ↑  "Travel and Tourism Information". 2012-04-26 அன்று மூலம் பரணிடப்பட்டது. 2011-12-16 அன்று பார்க்கப்பட்டது.
5. ↑  "Coal-laden trucks stranded on Bangladesh border". The Hindu Business Line, 13 December 2011. 2011-12-16 அன்று பார்க்கப்பட்டது.
6. ↑  "Notification No. 63/94-Cus. (N.T.) dtd 21/11/1994 with amendments - Land Customs Stations and Routes for import and export of goods by land or inland water ways". 2012-01-28 அன்று மூலம் பரணிடப்பட்டது. 2012-03-15 அன்று பார்க்கப்பட்டது.
7. ↑   Dawki Suspension Bridge

வெளி இணைப்புகள்
---------------

* தொளகி பற்றி
* தொளகி பாலம் பற்றி
வானூர்தி மாதிரியோடு நாசாவின் காற்றுச்சுரங்கம்
A model Cessna with helium-filled bubbles showing streamlines of the wingtip vortices.
**காற்றுச்சுரங்கம்** (*Wind tunnel*) என்பது காற்றியக்கவியல் ஆராய்ச்சிகளில் பயன்படும் கருவியாகும். இது திண்மப் பொருட்களைச் சுற்றி காற்றோட்டத்தை ஆராயப் பயன்படுகிறது. இது குழல்வடிவ காற்றோட்ட வழியையும் ஆய்வுப்பொருள் மையத்தில் நிறுவப்படும் அமைப்பையும் கொண்டிருக்கிறது. ஆய்வுப்பொருளைச் சுற்றி காற்றோட்டத்தை ஏற்படுத்த ஒரு திறன்மிகுந்த சுழல்விசிறியைக் கொண்டிருக்க வேண்டும்; சுழல்விசிறி காற்றோட்டத்தை நேர்ப்படுத்த இதழ்களைக் கொண்டிருக்க வேண்டும். காற்றோட்டத்தால் ஆய்வுப்பொருள் மீது ஏற்படும் விசைகளை அளக்க, ஆய்வுப்பொருள் உணர்வுத்திறன் மிகுந்த தாங்கிகளால் தாங்கப்பட்டிருக்கும்; அல்லது, ஆய்வுப் பொருளைச் சுற்றிய காற்றோட்டத்தைக் கண்டறிய புகை அல்லது கண்டுணரக்கூடியப் பொருளேதேனும் செலுத்தப்படுகிறது. மிகப்பெரும் காற்றுச்சுரங்கங்களில் வானூர்தி அல்லது தானூர்திகளின் முழுமாதிரிகளே பயன்படுத்தப்படுகின்றன; ஆனால் இவற்றை இயக்குவதற்கு பெருமளவு பொருட்செலவு ஏற்படும், ஆதலால் இவற்றின் பல பணிகள் கணினி மாதிரியமைத்தல் மூலம் செய்யப்படுகின்றன. வாகனங்கள் மட்டுமன்றி கட்டிடம் மற்றும் பாலம் போன்ற பெரிய கட்டமைப்புகளைச் சுற்றிய காற்றோட்டத்தை ஆராயவும் *காற்றுச்சுரங்கங்கள்* பயன்படுத்தப்படுகின்றன. முதன்முதலில் முழுதும் சூழப்பட்ட காற்றுச்சுரங்கங்கள் 1871-இல் கண்டறியப்பட்டன; அளவில் பெரிய காற்றுச்சுரங்கங்கள் இரண்டாம் உலகப்போரின்போது கட்டமைக்கப்பட்டன.

மேற்கோள்கள்
-----------

1. ↑  Wragg, David W. (1973). *A Dictionary of Aviation* (first ). Osprey. பக். 281. பன்னாட்டுத் தரப்புத்தக எண்:9780850451634. .
**வாசுதேவன் ஞான காந்தி** (*Vasudevan Gnana Gandhi*) என்பவர் ஓர் இந்திய வான்வெளிப் பொறியியல் அறிவியலாளர் ஆவார். இவர் இந்தியாவில் கடுங்குளிர் ஏவூர்தி இயந்திர அறிவியலின் முன்னோடி என்று அழைக்கப்படுகிறார்.  மதுரை தியாகராசர் பொறியியல் கல்லூரியில் இயந்திரப் பொறியியல் பட்டம் பெற்ற காந்தி, 1968 ஆம் ஆண்டில் இந்திய விண்வெளி ஆய்வு மையத்தில் சேர்ந்து தனது வாழ்க்கையைத் தொடங்கினார். இவர் இஸ்ரோவில் திட்ட இயக்குநர் உள்ளிட்ட பல பதவிகளை வகித்துள்ளார். ஜி. எஸ். எல். வி. வாகனத்தின் உந்து திரவ நிலைகளின் வளர்ச்சி மற்றும் விகாஸ் இயந்திரத்தை மேம்படுத்துதல் ஆகியவற்றின் பின்னணியில் இவரது பங்களிப்புகள் உள்ளது. ஏரோநாட்டிகல் இந்தியச் சமூக விருதைப் பெற்றவர். காந்திக்கு 2005 ஆம் ஆண்டில் இந்திய அரசு நாட்டின் நான்காவது மிக உயர்ந்த இந்தியக் குடிமை விருதான, பத்மசிறீயினை வழங்கி கவுரவித்தது.

மேலும் காண்க
------------

* கடுங்குளிர் ஏவூர்தி இயந்திரம்
* ஜி. எஸ். எல். வி

மேற்கோள்கள்
-----------

1. ↑  "ASI". ASI. 2014. 26 December 2014 அன்று பார்க்கப்பட்டது.
2. ↑  "Padma Awards" (PDF). Padma Awards. 2014. 15 நவம்பர் 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
பால் காய்ச்சலால் பாதிக்கப்பட்டு கழுத்து வளைந்த மாடு
**பால் காய்ச்சல்** (Milk fever) ஒரு கால்நடை நோய். அதிகப் பால் உற்பத்தி செய்யும் கறவை மாடுகள் கன்று ஈன்ற 2-3 நாட்களில் பால் காய்ச்சலால் பாதிக்கப்படுகின்றன. இது கன்று ஈனுவதற்குச் சற்று முன்னும் அல்லது உச்சகட்ட பால் உற்பத்தியை அடையும் நேரத்திலும் உண்டாகலாம். இரத்தத்தில் சுண்ணாம்புச் சத்து குறைந்து உடலின் தசைகள் பாதிக்கப்படுவதால் பால் காய்ச்சல் உண்டாகிறது.

அறிகுறிகள்
----------

மாடுகளில் காய்ச்சல் இருக்காது உடல் வெப்பம் குறைந்து காணப்படும். மாடுகள் தீவனம் உட்கொள்ளாது. காதுகள், மடி, கால்கள் குளிர்ந்து காணப்படும். நடையில் தடுமாற்றம், தரையில் விழுந்து அதன் கழுத்தை வயிற்றுப்பக்கமாகத் திருப்பி வைத்திருத்தல் அல்லது நீட்டி வைத்திருத்தல் கழுத்தை நேராக இருக்குமாறு சரிசெய்தாலும் மீண்டும் வளைத்துத் திருப்பிக் கொள்ளும். மூச்சுத் திணறல் காணப்படும்.

தடுப்பு முறை
------------

பருவ நிலைக்கேற்றவாறு மாடுகளை சிறிது நேரம் வெயிலில் இருக்க வைக்கலாம். சுண்ணாம்பு மற்றும் மணிச்சத்து (பாஸ்பரஸ்) நிறைந்த தீவனத்தைக் கன்று ஈனும் ஒரு மாத காலத்திற்கு முன்னிருந்து அளித்தால் பால் காய்ச்சலைத் தவிர்க்க உதவும். காயவைத் புல் மற்றும் தீவனப் பயிர்களை அளிப்பது பலன் தரும்.

சிகிச்சை
--------

கால்நடை மருத்துவரை அணுகி சிகிச்சை பெற்றால் சில மணி நேரத்தில் நல்ல முன்னேற்றம் காணப்படும்.

துணை நூல்கள்
------------

1. கறவை மாடுகள் பராமரிப்புக் கையேடு, தேசிய பால்வளத்துறை, ஆனந்த்
**முத்தாண்டிக்குப்பம்** தமிழ் நாடு மாநிலம் கடலூர் மாவட்டம் பண்ருட்டி வட்டத்தில் பேர்பெரியான்குப்பம் ஊராட்சிக்குட்பட்ட ஓர் சிற்றூராகும் இது நெய்வேலியில் இருந்து வடக்கே சுமார் மூன்று கி.மீ தூரத்திலும் பண்ருட்டியிலிருந்து தெற்கே சுமார் 16 கி.மீ தூரத்தில் உள்ளது.
இப்பகுதி அரசு தொடர்பான சேவைகளுக்கும் மற்றும் பொதுதேவைக்காகவும் இதன் தாய் கிராமமான பேர்பெரியான்குப்பத்தை சார்ந்தே உள்ளது.

மக்கள்
------

இங்கு சுமார் 850 குடும்பங்கள் உள்ளன. வன்னியர்களே பெரும்பான்மையாக உள்ளனர்.[]

நீர் ஆதாரம்
-----------

இவ்வூர் மக்கள் அருகிலுள்ள பேர்பெரியான் குப்பம் கோயில் ஏரி நீரைத்தான் குடிக்கவும், சமைக்கவும் குளிக்கவும் பயன்படுத்தி வந்தனர். கழிவுகள் அதிகம் கலந்தமையால் நீர் கெட்டது. இந்திய விடுதலைக்குப்பின் ஊராட்சி ஒன்றியங்கள் ஆழ்துளை கிணறுகளை அமைத்து தூய குடிநீர் வழங்கியது. அதன்பின் அந்த ஏரி நீர் கால் நடைகளுக்கு குடி நீராகவும், முந்திரிக்கு பூச்சி மருந்து தெளிக்கவும் பயன்படுகிறது. குறிப்பாக, ஏரிக்கு அருகில் பழமையான சிவன் கோயில் ஒன்று உள்ளது. அதனால் அந்த ஏரியைக்கோயில் ஏரி அழைக்கின்றனர்.

தொழில்
------

மக்கள் மானாவாரி பயிர்களான கம்பு, கேழ்வரகு, சோளம். வரகு, தினை, சாமை, உளுந்து, கொள்ளு, துவரை, எள்ளு ஆகியவற்றைப்
பயிர் செய்து வந்தனர் .பணப்பயிரான முந்திரி வெளி நாடுகளுக்கு ஏற்றுமதி செய்ய ஆரம்ப்பித்தபின் முந்திரியில் லாபம் கண்டனர். அதனால் புன்செய் பயிர்களை விட்டு முந்திரி பயிர் செய்து வருகின்றனர். 2011 ல் வீசிய தானே புயல் முந்திரி மரங்களை வேருடன் பிடுங்கி எரிந்து விட்டது. மக்கள் முந்திரியில் பெரும் இழப்பைக்கண்டனர்.

சாலை வசதி
---------

சென்னை - கும்பகோணம் 45C தேசிய நெடுஞ்சாலையில் கொள்ளுக்காரன் குட்டை என்ற இடத்திலிருந்து தொடங்கி ஒரு சாலை முத்தாண்டிக்குப்பம் வழியாக விருத்தாசலம் செல்கிறது. இந்த சாலைக்குக்கு வடபுறம் பேர்பெரியான் குப்பம் உள்ளது. மற்றொரு சாலை நெய்வேலி நகரத்திலிருந்து தொடங்கி முத்தாண்டிக் குப்பம் வழியாக பண்ருட்டி செல்கிறது.சாலைக்கு அருகில் முத்தாண்டிக்குப்பம் காவல் நிலையம் உள்ளது.

போக்குவரவு வசதி
---------------

நெய்வேலி நகரத்திலிருந்து முத்தாண்டிக்குப்பம் வழியாக பண்ருட்டிக்கு அரசு நகர பேருந்து செல்கிறது. வடலூரிலிருந்து முத்தாண்டிக்குப்பம் வழியாக அரசு நகர பேருந்து காட்டுக் கூடலூருக்குச் செல்கிறது.பண்ருட்டியிலிருந்து முத்தாண்டிக்குப்பம் வழியாக விருத்தாசலத்துக்கு ஒரு பேருந்து செல்கிறது.

கல்வி
-----

ஊராட்சி ஒன்றிய தொடக்கப்பள்ளிப் பள்ளி ஒன்று உள்ளது. பேர்பெரியான் குப்பத்தில் அரசு ஆண்கள் மேல் நிலைப்பள்ளியும், அரசு பெண்கள் மேல் நிலைப்பள்ளியும் உள்ளது. முத்தாண்டிக்குப்பம் மாணவர்கள் அப்பள்ளிகளில் உயர்கல்வி பெருகின்றனர்.

மேற்கோள்கள்
-----------
**ன்** (About this soundன் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் முப்பத்தோராவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "னகர மெய்" அல்லது "னகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இன்னன்னா" என வழங்குவர். தனி மெய்களாக நிற்கும்போது **ந்**, **ன்** என்பவற்றிடையே ஒலிப்பு வேறுபாடு தெளிவாக உள்ளது. எனினும் இவ்விரண்டு எழுத்துகளுடனும் உயிர்கள் சேர்ந்து உருவாகும் இவ்வெழுத்துகளின் ஒத்த உயிர்மெய்களிடையே ஒலிப்பு வேறுபாடு இல்லை. இதனால் இவ்விரு எழுத்துகளையும் முறையே *நகரம்*, என்றும் *னகரம்* என்றும் எழுத்தில் வேறுபாடு காட்ட முடிந்தாலும், சொல்லும்போது ஒலிப்பு வேறுபாடு இருக்காது. இதனால் இவற்றை வேறுபடுத்திக் குறிப்பிட வேண்டியபோது அவற்றுக்கு முன்வரும் எழுத்துகளைக் குறித்து **ன்** ஐ *றன்னகரம்* என்றும் **ந்** ஐத் *தன்னகரம்* என்றும் குறிப்பிடப்படுவது வழக்கம். **ண்**, **ன்** ஆகிய எழுத்துகளிடையே ஒலிப்பு வேறுபாடுகள் உள்ளனவாயினும் பலர் இவற்றை வேறுபடுத்தி ஒலிப்பதில்லை. எழுதுவதிலும் சில சமயங்களில் சில மாணவர்கள் குழப்பம் அடைவது உண்டு. இதனால் இவற்றை வேறுபடுத்திச் சொல்வதற்காக இரண்டு சுழி நானா, மூன்றுசுழி ணானா, றன்னகரம்(றகரத்தை அடுத்து அமையும் னகரம்) என்று கூடுதல் விளக்கத்துடன் சொல்லும் வழக்கமும் உண்டு.

"ன்" இன் வகைப்பாடு
------------------

'ன்' எழுதும் முறை
தமிழ் எழுத்துகளில் உள்ள உயிரெழுத்து, மெய்யெழுத்து என்னும் இரண்டு வகைகளில் **ன்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ன்** மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ற்**, **ன்** என்னும் இரண்டும் மேல்வாயை நாவின் நுனி நன்றாகப் பொருந்த உருவாவதால் **ற்**, **ன்** இரண்டும் ஒன்றுக்கு ஒன்று இன எழுத்தாக அமைகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 47

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.